
PROJEKTS uz 28.08.2026.

vēlamais datums izskatīšanai Attīstības komitejā 09.09.2026.
domē: 24.09.2026.
sagatavotājs un ziņotājs: Nadežda Rubina

	LĒMUMS	
Ādažos, Ādažu novadā
				
2026. gada 24. septembrī 					Nr.«DOKREGNUMURS»	


Par adreses piešķiršanu dzīvoklim Enkuru ielā 4, Alderos

Ādažu novada pašvaldības dome izskatīja dzīvokļa īpašuma ar kadastra numuru 80449000303 (turpmāk – Īpašums) īpašnieka M.B. (personas kods) 27.08.2026. iesniegumu (reģ. ar Nr. ĀNP/1-11-1/26/5019) ar lūgumu piešķirt adresi Īpašuma sastāvā esošam dzīvoklim bez adreses.
Izvērtējot pašvaldības rīcībā esošu informāciju un ar lietu saistītus apstākļus, tika konstatēts:
1) M.B. īpašuma tiesība uz Īpašumu ir reģistrēta Rīgas rajona tiesas Ādažu pagasta zemesgrāmatas nodalījumā Nr. 1214-1;
2) Īpašuma sastāvā ir reģistrēta telpu grupa (dzīvoklis) bez adreses ar kadastra apzīmējumu 80440140113001007 un platību 155,9 m2. Valsts zemes dienesta Nekustamā īpašuma valsts kadastra informācijas sistēmā (turpmāk – Kadastrs) telpu grupai ir reģistrēts lietošanas veids “Triju vai vairāku dzīvokļu mājas dzīvojamo telpu grupa” (kods 1122). Telpu grupa tika izveidota pievienojot dzīvoklim Nr. 1. blakus esošo dzīvokli. Kadastrā apvienotā telpu grupa tika reģistrēta 17.02.2020. un 06.04.2021. Ādažu novada būvvalde dzīvojamās mājas pārbūvi pieņēma ekspluatācijā;
3) Atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – Adresācijas noteikumi) 2.11. apakšpunktam, telpu grupa ir adresācijas objekts, līdz ar to tai ir piešķirama adrese;
4) Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta;
5) Adresācijas noteikumu 29. punktā noteikts, ka telpu grupai, kas veidota, apvienojot vairākas telpu grupas, saglabā numuru, kas piešķirts vienai no apvienotajām telpu grupām. Pārējo ēkas telpu grupu numerāciju nemaina;
6) Atbilstoši Kadastra datiem, daudzdzīvokļu mājā Enkuru ielā 4, Alderos, Ādažu pag., Ādažu nov., ir reģistrēti šādi dzīvokļi: 
	Telpu grupas adrese
	Telpu grupas kadastra apzīmējums

	nav
	80440140113001007

	Enkuru iela 4 - 3, Alderi, Ādažu pag., Ādažu nov.
	80440140113001006

	Enkuru iela 4 - 5, Alderi, Ādažu pag., Ādažu nov.
	80440140113001005


Ņemot vērā to, ka telpu grupa bez adreses tika izveidota pievienojot dzīvoklim ar numuru “1” blakus esošo dzīvokli, apvienotājai telpu grupai ir piešķirama adrese Enkuru iela 4 - 1, Alderi, Ādažu pag., Ādažu nov.
Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2.11., 9. un 29. punktu, kā arī domes Attīstības komitejas 09.09.2026. atzinumu, Ādažu novada pašvaldības dome
NOLEMJ:
1. Piešķirt adresi telpu grupai:
	Veiktā darbība
	Adresācijas objekts
	Adresācijas objekta kadastra apzīmējums 
	Adresācijas objekta jaunā adrese

	piešķiršana
	telpu grupa (dzīvoklis)
	80440140113001007
	Enkuru iela 4 - 1, Alderi, Ādažu pag., Ādažu nov., LV-2164


2. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un īpašniekam M.B. (personas kods) uz e-pasta adresi [adrese].
3. Pašvaldības Centrālās pārvaldes Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē www.adazunovads.lv/adreses, papildinot ar lēmuma 1. punktā noteikto adresi.
4. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Nadežda Rubina, 28776519

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




